b'\n_START_ARTICLE_\nKozlovska sodba v Vi\xc5\xa1nji Gori\n_START_PARAGRAPH_\nKozlovska sodba v Vi\xc5\xa1nji Gori je humoreska slovenskega pisatelja Josipa Jur\xc4\x8di\xc4\x8da, ki je prvi\xc4\x8d iz\xc5\xa1la leta 1867 v reviji Slovenski glasnik. Gre za satiro, v kateri avtor obravnava med\xc4\x8dlove\xc5\xa1ke odnose na slovenskem pode\xc5\xbeelju konec 19. stoletja.\n_START_SECTION_\nVsebina\n_START_PARAGRAPH_\nV Vi\xc5\xa1nji Gori so pred mnogimi leti \xc5\xbeiveli Luke\xc5\xbe Drnulja, njegov kozel Lisec in Andra\xc5\xbe Slamorezec. Nekega dne, ko je Luke\xc5\xbe nabiral listje, mu je kozel pobegnil, ker so ga vedno nadlegovali psi in vi\xc5\xa1njavski otroci. Tekel je in pri\xc5\xa1el do vrta z lesenim plotom, last Andra\xc5\xbea Slamorezca, mestnega svetovalca. Kozel Lisec je po\xc5\xbeeljivo gledal slastno solato in zelje, ki sta rasla v vrtu. Ni in ni vedel, kako bi pri\xc5\xa1el v vrt. To je opazil Andra\xc5\xbe Slamorezec, ki je ravno popil nekaj kislega mleka za kosilo. Kozla je hotel zmerjati in tepsti, ampak ga je Luke\xc5\xbe ustavil, ko je iskal svojega kozla. Andra\xc5\xbe Slamorezec je to\xc5\xbeil Luke\xc5\xbea in njegovega kozla. Andra\xc5\xbe in Luke\xc5\xbe se nista marala, med njima so bile stare zamere, zato je bila naloga sodi\xc5\xa1\xc4\x8da \xc5\xa1e te\xc5\xbeja. Na sodbo so pri\xc5\xa1li mestni svetniki, \xc5\xbeupan in sodniki. Niso in niso se mogli odlo\xc4\x8diti, kdo je kriv. Takrat je pri\xc5\xa1el mimo bera\xc4\x8d in vede\xc5\xbe Flere Krivostegno. Naposled so ljudje sklenili, naj razsodi bistroumne\xc5\xbe. Po dolgem premisleku se je bistroumne\xc5\xbe odlo\xc4\x8dil in razsodil. Kozel naj je devetkrat udarjen po svoji senci, Luke\xc5\xbe, pa je moral vse to gledati z zavezanimi o\xc4\x8dmi. Andra\xc5\xbe Slamorezec je od veselja kar posko\xc4\x8dil in zavriskal.'